
Prome Minister Evelyn Wever-Croes: 


TA RECOMENDA PA CIUDADANONAN CU 
BIAHA MANTENE CUARENTENA COMO 
MEDIDA DI PRECAUSION ORA CU BOLBE 


Recientemente biahenan di nos localnan a aumenta, cu e 
aumento aki a constata un fuente nobo di contagio na Aruba. 
Esaki ta bin door cu por contagia cu e virus na momento cu ta 
den exterior y trece esaki bek Aruba. Prome Minister Evelyn 
Wever-Croes durante rueda di prensa di Gobierno di Aruba a 
accentua cu e exigencia di test pa Covid ta keda vigente pa 
tur ciudadano. E virus no ta distingui di nacionalidad, pues ta 
importante pa tur local coopera y respeta regla ora cu ta bin 
bek di biahe. 


Unabes bek na Aruba y despues cu a cumpli cu e test di Covid, 
ta urgi cada ciudadano pa mantene nan mas den cuarentena 
pa 10 dia. Pues a pesar cu a haci e test di Covid y el a sali 
negativo, ta recomendabel pa mantene cuarentena mas cu ta 
posibel. E motibo pa cual ta recomendabel pa haci esaki ta 
pasobra por resulta cu e virus por manifesta su mes despues 
di algun dia cu a bolbe bek. 


Pues a pesar cu e cuarentena aki no ta obligatorio y kisas no 
tur hende por cumpli cu n'e door di por ehempel trabou, Ta pidi 
pa ta atento pa tene mas tanto distancia cu por di otro hende, 
uza tapaboca constantemente y aplica regla di higiena hopi 
mas severo. Esaki ta yuda preveni pa no transmiti e virus na 
un otro familiar. 


Aumento di 'clustervorming' 

Banda di esaki tin mas caso den cluster/ gruponan di hende cu 
ta hunto y pega cu e virus (famia, na trabou). P'esey ta keda 
recomenda tur hende pa sigui e reglanan di higiena y distancia. 
Laba man mastanto cu ta posibel cu habon pa 20 seconde of 
uza sanitizer, mantene distancia di 1,5 meter y uza tapaboca. 

coronavirus 


COVID-19 


Mester test na yegada na Airport 


Ta urgi pa tene cuarentena pa 10 dia 
“posar di haya resultado negativo 





Prome Minister a expresa cu Gobierno y comunidad ta conta 
cu cooperacion di tur hende pa combati e virus pa nos por 
drenta temporada di Pasco y un fin di aña un poco mas trankil. 

Prome Minister Evelyn Wever-Croes: 


GOBIERNO A ANUNCIA MEDIDANAN МОВО 
PA FRENA AUMENTO DI CASONAN DI COVID 














Diabierna 4 di december 2020, Prome Minister Evelyn Wever- 
Croes a anuncia algun medida cu ta drenta na vigor entrante 
diasabra 5 di december 2020 y cu ta valido pa e proximo 2 
simannan. Medidanan tactico y necesario pa por drenta e 
temporada di pasco y afia nobo mas trankil. 


Den e ultimo dianan a mira cu e cantidad di caso nobo di Covid 
ta creciendo. E siman aki e averahe ta 21 caso pa dia, siman 
pasa e tabata 15 caso nobo pa dia y e siman prome 10 caso 
nobo pa dia. Pues esaki ta e motibo pa cual ta tuma algun 
medida pa purba frena e desaroyo aki. 


SITUACION: 

Te cu 3 di december tabatin 145 caso activo di cual 124 ta 
residente y 21 ta no residente. Esaki den mas di 51.000 test 
cu a haci, di cual poco mas cu mita di e cantidad ta encera 
testnan haci na airport. Den hospital tin 9 persona di cual 2 
ta den Cuido Intensivo y 7 riba sala. E cantidadnan aki, riba 
nan mes, por wordo maneha, pero e tendencia cu tin den e 
aumento ta preocupante. 


P'esey, segün Prome Minister, ta asina importante pa tuma 
accion awor, sino aki un siman lo por conoce 60 caso nobo pa 
dia segun calculacion di expertonan. Cual por hiba nos na e 


mesun situacion cu nos tabata aden na augustus cu e di dos 
ola di Covid. Na Augustus e situacion a escala hopi lihe, p'esey 
aworaki ta tuma decision pa fren'e. 


Na augustus e prome siman tabatin 9 caso, e di dos siman 500 
caso y e di tres siman 1100 caso, te cu el a yega 1600 caso dia 
16 di september. Despues a tarda 3 luna pa nos yega rond di 
100 bek. Anto esaki ta locual cu no por permiti pa bolbe pasa 
y ta tuma medida awor. 


MEDIDANAN 

E medidanan cu ta keda introduci ta bay segun escalacion, 
cu e meta di frena e aumento di casonan den e siguiente dos 
simannan. Si den dos siman e strategia funciona, tal ves por 
considera pa flexibilisa algun di nan. Si e no funciona lo escala 
e medidanan pa algun mas severo cu ta afecta e libertad 
di movecion di nos ciudadanonan mas, cual ta afecta nos 
economia mas tambe. 


Restaurant: maximo cantidad di persona na mesa ta 8 (paden) 
y 10 (pafo). No por balia; Mester tene distancia; Mester bisti 
tapaboca. 

Rumshop / bar cu no ta sirbi cuminda: ta keda cera. 
Encuentro social y familiar: maximo cantidad di hende 30 
(paden) y 60 (pafo) si tin distancia p'e, pasobra distanciamento 
di 1,5 m ta keda na vigor. No por baila; Mester tene distancia; 
Mester bisti tapaboca. 

Deporte: por continua cu medida di precaucion, pero SIN 
publico. 

Entretenimento / banda: maximo cantidad di musico / artista 3 
(paden y pafo) 

Musico ta responsabel pa stop e musica si hendenan lanta 
balia. 

Entiero: maximo cantidad di persona na mes momento ta 30. 
Mester tene distancia y mester tin tapaboca bisti. 

Tienda / supermercado: limita na un persona pa famia, cu 
tur regla di precaucion. Mester tene distancia, mester bisti 
tapaboca. 


Organisadonan cu por a haya un vergunning caba pa un 
evento cu no ta cumpli cu e reglanan aki, lo wordo contacta 
pa crisis team pa hunto yega na un solucion. Realidad ta cu 
e reglanan aki ta drenta na vigor mayan (5 di december). Y ta 
conta pa tur hende! Demas reglanan manera di trabou y scol 
ta keda mescos. 


MINISTER XIOMARA MADURO 

MINISTER XIOMARA MADURO TA PERCURA 
PA DURANTE LUNA DI DECEMBER TIN 
ENTRETENIMENTO Y AMBIENTE DEN CAYA 
BETICO CROES PA ASINA COMUNIDAD POR 
HACI COMPRA 


Recientemente Minister di Finansa, Asuntonan Economico y 
Cultura a lansa e сатрайа Cumpra Local cual a wordo hopi 
bon ricibi pa nos comerciantenan y comunidad. Den cuadro 
di e campafia Cumpra Local y pa pone un tiki ambiente Caya 
Betico Croes durante di e temporada di Dianan di Fiesta den, 
Minister Xiomara Maduro a bini cu e iniciativa pa facilita pa 
por tin algun entretenimento den Caya Betico Croes durante 
e luna di december. Na dos punto den Caya Betico Croes lo 
tin diskjockey cu lo entrene cu musica di fin di айа tur esnan 
cu lo ta den Caya Betico Croes pa haci nan compras pa e 
temporada di fiesta. 

E dos puntonan lo ta La Moderna y dilanti ex Bon Bini Bazar. 


E SCHEDULE TA LO SIGUIENTE: 


E iniciativa aki di parti Ministerio di Economia ta pa trece un 
ambiente y asina motiva comunidad pa yega den Caya Betico 
Croes haci nan compranan, sostene nos comerciantenan local 
y asina contribui na engrandece nos economia. E prome dia 
di ambiente den Caya Betico Croes lo ta diasabra awo 5 di 
december, cual ta un oportunidad pa tur esnan cu no a haya 
е oportunidad pa cumpra regalo por haci esaki riba e dia aki. 


Un invitacion na nos comerciantenan pa probecha di e 
oportunidad cu tin entretenimento y ambiente y asina ofrece 
nan producto- y ofertanan na e clientenan durante e temporada 
aki. 








Dia Orario ga 
diasabra, 5 di december 12pm - 6pm Banda di La Moderna 
diasabra, 5 di december 12pm - 6pm Dilanti Ex Bon Bini 
diasabra, 12 di december 12pm - 6pm Dilanti Ex Bon Bini 
diasabra, 12 di december 12pm - 6pm Banda di La Moderna 
diasabra, 19 di december 12pm - 6pm Banda di La Moderna 
diasabra, 19 di december 12pm - 6pm Dilanti Ex Bon Bini 
diaranson, 23 di december 12pm - 6pm Banda di La Moderna 
diaranson, 23 di december 12pm - 6pm Dilanti Ex Bon Bini 
diahuebs, 31 di december 10am - 4pm Banda di La Moderna 
diahuebs, 31 di december 10am - 4pm Dilanti Ex Bon Bini 

Pa diasabra awo 5 di december: 


MINISTER XIOMARA MADURO ТА INVITA 
NOS MUCHA- Y MAYORNAN PA SINTONISA 
UN PROGRAMA SPECIAL 
^DANKI SINTERKLAAS" 


E situacion di e pandemia a haci cu e 
afia aki hopi cos mester bay diferente 
pa asina evita aglomeracion y cumpli 
cu reglanan di distanciamento social 
impone pa Departamento di Salud 
Publico. Pa crea e oportunidad y trece e 
ambiente di fiesta di Sinterklaas, Minister 
di Cultura conhuntamente cu Comision 
Celebracion Dianan Nacional ta presenta 
“Danki Sinterklaas”, cual ta un programa 
na television special diasabra awo 5 di 
december, Dia cu Sinterklaas ta cumpli 
aña. 


Ta trata aki di un programa en bibo di 
Sinterklaas y su Pietnan y esaki lo 
wordo transmiti na Telearuba - Canal 23, 
Diario TV — Canal 48 y Facebookpage di 
Minister Xiomara Maduro. Tin un bunita 
programa hinca den otro pa asina un y 
tur den famia den tur seguridad disfruta 
di esaki. E programa ta diasabra awo 
y lo inicia pa 5:15 di atardi. Lo bay tin 
presentacion di e.o. Kerekentenchi, 
Sinterclub, Chazz Dancers y Piet BloBlo. 


Un invitacion na mayornan y nan yiunan 
pa sintonisa e programa special aki cual 
ta un regalo di Ministerio di Cultura y 
Comision Celebracion Dianan Nacional 
pa henter famia y nos muchanan en 
especial. E conocido locutor y animador 
Lyonel Dirks lo conduci e programa aki 
cual lo ta en bibo, tin e oportunidad pa 
muchanan lo por yama y video call cu 
Sinterklaas cu lo ta den un studio special 
prepara pa e ocasion aki. 


Ministerio di Cultura conhuntamente cu CCD 
ta presenta: 


g | 
Cu pre: nchi, 
jazz Dancers y Piet BloBlo. 


Diasabra, 5 di december 2020 for di 5:1 


ніні (Ҹә теала ME 8 Minister Xiomara Maduro 

MINISTER DI ASUNTO SOCIAL Y LABOR 


MINISTER GLENBERT F. CROES | 

BOU DI 


Dia 3 di december ultimo e Plataforma Vision Pedagogico cu 
ta sostene e Comicion Vision Pedagogico di Aruba a tene su 
ultimo reunion di aña 2020. Como invitado special sra. Paula 
Kibbelaar a duna un presentacion di su investigacion piloto cu 
a wordo haci na aña 2019 cu 900 hoben aki na Aruba, bou di 
edad di 9-10 aña (5de y 6de klas). 


Einvestigacion piloto aki a wordo realisa hunto cu Departamento 
di Ensefansa, Vrije Universiteit Amsterdam, Ministerio di 
Onderwijs y tambe IPA. E investigacion su titulo ta "Quality of 
life of the Aruban youth" a wordo entrega oficialmente. 


Sra. Kibbelaar a duna diferente puntonan referente su 
resultadonan di e investigacion. 

A investiga e calidad di bida den 5 area: scol, salud, relacion 
familiar, bario y lenguahe. E resultadonan a indica un bes mas 
e importancia di e relacion familiar den bida di nos hobennan 
y cu na momento cu esaki ta stabil e muchanan ta contento y 
nan calidad di bida ta bon. 


Un danki na tur instancia cu tabata presente pa asina ricibi e 
presentacion aki: StichtingAdra, WitGele Kruis, Slachtofferhulp, 
Telefon Pa Hubentud, Famia Planea, Tienda Di Educacion, 
Stichting Casa Cuna, Fundacion Guiami, KPA, Veiligheidshuis, 
Pasadia Te Aworo, JGZ, Fundacion Respeta Mi, Fundacion Pa 
Nos Muchanan, Centro pa Hoben y Famia di Sociaal Crisis 
Plan, FADA y Departamento di Asunto Social. 

Continuacion COMICION VISION PEDAGOGICO ARUBA A RICIBI. 








Dr. Paula Kibbelaar 
(Instituto Pedagogico Arubano, Aruba) 
Dr. Anne-Marie Slotboom 
Universiteit Amsterdam, The Netherlands) 


Prof. Dr. Jan. Hendriks 
lam, Universiteit van Amster dam, The Netherlands) 


(Vrije 


(Vrije Universiteit Amsterd: 


Advisor: 
Prof. dr. Catrien Bijlveld 


(NSCR, Vrije Universiteit Amsterdam, The Netherlands) 








MINISTER DANGUI ODUBER 


GOBERNADOR DI ARUBA SU EXCELENCIA 
ALFONSO BOEKHOUDT A HACI UN BISHITA 
DI TRABOU NA E COVID-19 TESTCENTER 
NA AEROPUERTO 





Riba diaranson dia 2 di December 2020, Gobernador di Aruba, 
Su Excelencia Alfonso Boekhoudt, a haci un bishita di trabou 
na e COVID-19 Testcenter na Aeropuerto Internacional Reina 
Beatrix. Sra. Olga Rodriguez (Cluster Manager Asistencia 
Medico y Policlinica, HOH) y Sr. Jurgen Benschop (Director di 
Operacion, AAA NV) a ricibi Gobernador Boekhoudt. 


Meta di e bishita tabata pa Gobernador haya un imprecion di 
e actividadnan na e testcenter di aeropuerto y e cooperacion 
entreAAA, DVG, y HOH. Dene cuadro aki, Sr.Jurgen Benschop, 
Sr.Michael van de Poel (Hefe di Ekipo, DVG) y sra. Shahaira 
Geerman (Gerente di Cuido, HOH) a duna un presentacion 
cortico tocante e trabounan diario na e testcenter di aeropuerto 
y e colaboracion entre tres instancia. Despues di un bishta 
bou guia den aeropuerto, Gobernador por a tira un bista na e 
testcenter den e sala di yegada. 


Siguidamente Gobernador Boekhoudt a papia un rato cortico 
den VIP-room cu Sr. Joost Meijs (Director, ААА), Sr.Jacob 
Vroegop (Voorzitter RvB, HOH), Sr.Edwin Kelly (Director di 
Aviacion y Sr.Jerry Staring (Director, DVG). 

PRESENTACION DI GOBIERNO Y CRISIS TEAM 
CONFERENCIA DI PRENSA 4 DEC 2020: 





CORONAVIRUS 


SECOND WAVE sh 




















CORONAVIRUS 


ENTRANTE DIASABRA, 5 DEC 2020 SOVIDI 
PA2SIMAN  — e 





| ESTABLECIMENTONAN | ENCUENTRONAN 


RESTAURANT: ENCUENTRO SOCIAL, FAMILIAR: 


* Maximo cantidad di hende na mesa: 8 (paden) y 10 (pafo) * maximo cantidad di hende 30 (paden) y 60 (pafo) 
“Мо por balia • Mester tene distancia * Mester bisti tapaboca · No por balia • Mester tene distancia · Mester bisti tapaboca 


RUMSHOP / BAR: DEPORTE: 
* Si no ta sirbi cuminda ta keda cera + Por continua cu medida di precaucion, pero SIN publico 
ENTRETENIMENTO / BANDA: ENTIERO: 

* Maximo cantidad di musico / artista: 3 (paden y pafo) * Maximo cantidad di persona na mes momento: 30 

* Musico ta responsable pa stop e musica si hendenan + Mester tene distancia 

lanta balia * Mester bisti tapaboca 


TIENDA / SUPERMERCADO: 


* Limita na un persona pa famia, cu tur regla di precaucion 
* Mester tene distancia * Mester bisti tapaboca 

TUR ARUBIANO/RESIDENTE CU BOLBE DI 
VIAHE MESTER HACI E COVID PCR TEST NA 
AEROPUERTO SI NAN NO A TEST PROMER 
CU E VUELO 


Den e dianan aki tin hopi Arubiano/residente cu ta bolbiendo 
di exterior y ta haya nan mes den e situacion cu nan mester 
haci e test di Covid-19 na Aeropuerto. Algun pasahero local 
cu a bolbe no a gusta esaki of no ta acuerdo. Por medio di 
e comunicado aki Covid Crisis Team di Gobierno ta desea di 
informa cu tur ciudadano cu ta biba na Aruba, sea Arubiano of 
residente cu biaha pa exterior, sea pa vacacion, trabao, salud 
of cualkier otro motibo, na momento cu bo ta prepara pa bolbe 
Aruba bo por haci e Covid-19 PCR test 72 ora promer cu vuelo, 
si bo no a haci esaki y upload e via bo ED Card bo mester haci 
e Covid PCR test na Aeropuerto. Pues no tin excepcion, sea 
bo ta turista of local. E virus tampoco ta haci distincion cua 
nacionalidad e ta infecta, tur hende e ta infecta. 


Na momento cu un persona haya e resultado di su test haci na 
Aruba y e ta positivo, e mester isola su mes y tuma contacto cu 
su docter di cas. Si e test sali negativo, ta consehabel pa toch 
keda cas pa algun dia pa observa di por si acaso bo tin sintoma 






MEDIDANAN NOBO 










* Mester test na yegada na Airport 


* Ta urgi pa tene cuarentena pa 10 dia 
apesar di haya resultado negativo 

cu ta mainifesta, asina bo ta proteha e famia na cas y otronan 
na trabao of unda cu bo bay. E sintomanan por ta; keintura, 
tosamento, sinti curpa cansa, dolor di cabes, dolor di curpa 
(musculonan), diarea, dificultad pa hala rosea of rosea cortico, 
perdida di holor of smaak. Si bo a sinti algun di e sintomanan 
aki, isola bo mes na cas y tuma contacto cu bo docter di cas y 
tambe informa bo famia y amistadnan. 


Pa loke ta esnan cu ta bin di exterior pa keda na casnan di 
famia of amigo, si nan test sali negativo, ta consehabel pa 
nan tambe keda algun dia na cas pa observa si tin sintoma 
ta manifesta. Ta sugeri pa evita mobilisa bo mes di biaha, 
di come na mesa hunto cu e famia durante promer dianan y 
tambe sinta combersa den grupo na cas sin tapaboca. Practica 
e reglanan di higiena y distancia social pa asina bo proteha e 
mesun famia cu bo a bay ceda serca nan. Ta hunto y actuando 
cu responsabilidad y disciplina nos ta vence e pandemia aki di 
Covid-19. 


CORONAVIRUS 


COVID-19 
Aruba. 

Departamento di Salud Publico: 
UPDATE 4 DI DECEMBER 2020 


Segun resumen di awe 13 persona mas a recupera, a registra un total di 19 caso nobo di Covid-19, di cual 3 ta no- 
residente, cantidad di testnan ehecuta ayera ta 345 ‘positivity rate’ local riba dia di awe ta 16%). 


Activo tin awe ta 151 caso, cantidad di fayecido relaciona cu Covid-19 ta na 45. 
Hospital ta informa cu tin un total di 9 persona interna di cual 2 ta den Cuido Intensivo y 7 isola riba piso general. 


Ta urgi cada persona pa sigui proteha bo mes na tur instante. Bo no sa kende por tin e virus pa cual motibo bo 
mester sigui proteha bo mes. 


E yamado ta na comunidad pa den e dianan di fiesta venidero, sigui mantene distancia, sigui aplica higiena, sigui 
uza tapaboca, sigui test pa covid sibo tin sintoma, sigui mantene isolacion of cuarentena ora bo wordo instrui, sigui 
cumpli y sigui cuida. Di forma aki nos lo por disfruta di e dianan festivo sano den compania di nos famia y sernan 
stima. 





Aruba ta conta cu bo! 


4/12/2020 NO-RESIDENTE 





Activo 151 127 24 


Positivo 4942 4816 126 


Getest 51728 

Mantene Beach cera Max 4 persona 
distancia 12'or AM - 5'or AM na mesa 

